**DĖL ROKIŠKIO CHOREOGRAFIJOS MOKYKLOS REORGANIZAVIMO**

2020 m. balandžio 24 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos civilinio kodekso 2.95 straipsnio 2 dalimi, 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 ir 2.103 straipsniais, Lietuvos Respublikos švietimo įstatymo 44 straipsniu, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 4, 7 punktais, 4 dalimi, 14 straipsniu, Rokiškio rajono savivaldybės tarybos 2020 m. vasario 27 d. sprendimu Nr. TS-44 „Dėl sutikimo reorganizuoti Rokiškio choreografijos mokyklą“, Rokiškio rajono savivaldybės taryba n u s p r e n d ž i a:

 1. Reorganizuoti nuo 2020 m. rugpjūčio 27 d. biudžetinę įstaigą Rokiškio choreografijos mokyklą, prijungiant ją prie Rokiškio Rudolfo Lymano muzikos mokyklos, kuri, kaip juridinis asmuo, po reorganizavimo tęs veiklą. Rokiškio choreografijos mokykla, kaip juridinis asmuo, po reorganizavimo baigs veiklą.

 2. Patvirtinti Rokiškio choreografijos mokyklos reorganizavimo, prijungiant ją prie Rokiškio Rudolfo Lymano muzikos mokyklos, sąlygų aprašą (pridedama).

 3. Patvirtinti Rokiškio Rudolfo Lymano muzikos mokyklos naujos redakcijos nuostatus (pridedama).

 4. Įpareigoti Rokiškio choreografijos mokyklos direktorių Arūną Skardžių iki 2020 m. rugpjūčio 27 d. išregistruoti Rokiškio choreografijos mokyklą iš Juridinių asmenų registro ir atlikti visus su tuo susijusius veiksmus teisės aktų nustatyta tvarka.

 5. Įgalioti Rokiškio Rudolfo Lymano muzikos mokyklos direktorę Vilmą Steputaitienę pasirašyti patvirtintus nuostatus ir įpareigoti juos įregistruoti Juridinių asmenų registre.

 6. Pavesti Rokiškio rajono savivaldybės merui ir administracijos direktoriui įstatymų nustatyta tvarka atlikti visus su Rokiškio choreografijos mokyklos reorganizavimu susijusius veiksmus iki 2020 m. rugpjūčio 27 d.

 7. Nustatyti, kad Rokiškio rajono savivaldybės administracijos Švietimo, kultūros ir sporto skyrius yra atsakingas už šio sprendimo įgyvendinimą.

 8. Pripažinti netekusiais galios Rokiškio Rudolfo Lymano muzikos mokyklos nuostatus, patvirtintus Rokiškio rajono savivaldybės tarybos 2018 m. kovo 23 d. sprendimo Nr. TS-78, 1.8 punktu.

 Šis sprendimas per vieną mėnesį gali būti skundžiamas Regionų administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Danutė Kniazytė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO CHOREOGRAFIJOS MOKYKLOS REORGANIZAVIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – atlikti visus su Rokiškio choreografijos mokyklos reorganizavimu susijusius veiksmus.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos civilinis kodeksas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Rokiškio rajono savivaldybės tarybos 2020 m. vasario 27 d. sprendimas Nr. TS-44 „Dėl sutikimo reorganizuoti Rokiškio choreografijos mokyklą“.

**Sprendimo projekto esmė.**

Atlikti visus su Rokiškio choreografijos mokyklos reorganizavimu susijusius veiksmus teisės aktų nustatyta tvarka: reorganizuoti nuo 2020 m. rugpjūčio 27 d. biudžetinę įstaigą Rokiškio choreografijos mokyklą, prijungiant ją prie Rokiškio Rudolfo Lymano muzikos mokyklos; patvirtinti Rokiškio choreografijos mokyklos reorganizavimo, prijungiant ją prie Rokiškio Rudolfo Lymano muzikos mokyklos, sąlygų aprašą; patvirtinti Rokiškio Rudolfo Lymano muzikos mokyklos naujos redakcijos nuostatus; įpareigoti Rokiškio choreografijos mokyklos ir Rokiškio Rudolfo Lymano muzikos mokyklos direktorius atlikti visus su reorganizavimu susijusius veiksmus; pavesti savivaldybės merui ir administracijos direktoriui įstatymų nustatyta tvarka atlikti visus su Rokiškio choreografijos mokyklos reorganizavimu susijusius veiksmus; nustatyti, kad Švietimo, kultūros ir sporto skyrius yra atsakingas už šio sprendimo įgyvendinimą.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Tiesioginio poveikio gyventojams nebus.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Danutė Kniazytė